open-index/open-wikipedia-markdown huggingface dataset:
Šomodská ulica

**Šomodská** 
Táto ulica v Hlohovci nie je veľmi známa, hoci sa po nej dá dostať na mestskú vyhliadku, k Empírovému divadlu, na Urbánok a veľa ľudí chodí tadiaľ na záhradky.
Domy sú na nej len z jednej strany.
Oproti domom sa nachádza Zámocká záhrada (mnohí ju nazývajú Pánska záhrada).
Raz za rok (na Urbana)po tejto ulici prechádza procesia k úcte Sv. Urbana spojená so sv. omšou, ktorá sa slúži v kaplnke na Urbánku.
V blízkosti ulice sa nachádza Združená stredná škola a šiesta základná škola.
Najbližšia materská škola k tejto ulici je Mš na Hollého ulici.
Obyvatelia tejto ulice nemajú ďaleko ani potraviny. Neďaleko sa totiž nachádzajú potraviny Coop Jednota Trnava.
Najbližší kostol je farský kostol Sv. Michala Archanjela, nachádzajúci sa na Námestí sv. Michala.
Kolektivizácia poľnohospodárstva

**Kolektivizácia poľnohospodárstva** alebo **kolektivizácia** je premena individuálneho súkromného hospodárstva na kolektívne. Historicky sa uskutočňovalo buď dobrovoľným združovaním roľníkov do družstiev alebo vytváraním štátnych poľnohospodárskych podnikov či znárodňovaním. Jej cieľom bolo vo väčšine prípadov odstrániť prežité historické vzťahy (feudalizmus). Kolektivizácia preto prebiehala aj v nekomunistických krajinách (Taiwan).

Najrozsiahlejšia kolektivizácia prebehla v Sovietskom zväze na prelome 20. a 30. rokov 20. storočia (Kolektivizácia v Sovietskom zväze). Všetka pôda bola vtedy sústredená do kolchozov a sovchozov. Samostatne hospodáriaci roľníci (tzv. kulaci) boli ako vrstva obyvateľstva prenasledovaní a takmer celkom zlikvidovaní. Niektorí z nich boli vysídlení do Gulagov na Sibír a do Kazachstanu.

V Česko-Slovensku kolektivizácia prebiehala v dvoch etapách. Prvá prebiehala v rokoch 1949 - 1955, druhá v rokoch 1955 - 1960. Pôda sa stávala súčasťou jednotných roľníckych družstiev (skr. JRD). Prvé zákony boli prijaté 23. februára 1949. Z kultúrneho hľadiska predstavovala kolektivizácia na Slovensku výraznú diskontinuitu. V tradične poľnohospodárskej krajine obyvatelia vidieka začali vo väčšej miere pracovať v mestských fabrikách, čo podporilo výraznú industrializáciu krajiny.

## Referencie

## Zdroj
* 

Kategória:Poľnohospodárstvo
Kategória:Komunizmus
Kategória:Komunizmus na Slovensku
Karol Jokl

**Karol Jokl** (* 29. august 1945, Partizánske – † 28. október 1996, Bratislava) bol slovenský futbalista.

## Klubová kariéra
Karol Jokl začínal s futbalom v rodnom Partizánskom. V roku 1963 však prestúpil do svojho vysnívaného klubu Slovana Bratislava. Hneď vo svojom prvom zápase v drese belasých v Československom pohári proti Dukle skóroval. V auguste toho istého roku debutoval aj v najvyššej československej súťaži proti Hradcu Králové. Za Slovan Bratislava odohral v prvej lige 12 sezón - 238 zápasov a strelil 68 gólov, pretože častejšie na góly prihrával. V sezóne 1968/69 sa výraznou mierou podieľal na úspešnom ťažení Slovana Bratislava v Pohári víťazov pohárov. Bol skutočnou oporou víťazného mužstva. V semifinále proti AC Turín sa mu podarilo aj skórovať. Po sezóne 1974/75, v ktorej získal s belasými titul odišiel do Baníka Prievidza.

## Reprezentačná kariéra
Na svoj prvý zápas v najcennejšom drese nastúpil Jokl v novembri 1963 v Záhrebe proti Juhoslávii. Mal vtedy len 18 rokov a stal sa najmladším Slovákom v československej reprezentačnej histórii vôbec. Za reprezentáciu odohral 27 zápasov a 11-krát skóroval. Na MS 1970 v Mexiku patril k oporám československého výberu a odohral všetky tri zápasy.

## Trénerská kariéra
V roku 1994 sa stal asistentom Dušana Galisa pri kormidle Slovana Bratislava. Opäť sa vrátil do veľkého futbalu. Po zápase s Lokomotívou Košice 28. októbra 1996 ho zradilo jeho veľké futbalové srdce. Zomrel priskoro vo veku 51 rokov.

## Úspechy
* majster Československa 1970, 1974, 1975
* víťaz Československého pohára 1962, 1963, 1968, 1974
* víťaz Slovenského pohára 1970, 1972, 1974
*víťaz Pohára víťazov pohárov 1969
* účastník MS 1970 v Mexiku
* v ankete "Futbalista storočia na Slovensku" obsadil 5. miesto
* člen Siene slávy slovenského futbalu

Kategória:Slovenskí futbalisti
Kategória:Česko-slovenskí futbalisti
Kategória:Futbaloví stredopoliari
Kategória:Hráči Majstrovstiev sveta vo futbale 1970
Kategória:Hráči ŠK Slovan Bratislava
Kategória:Hráči FK Baník Prievidza
Kategória:Tréneri ŠK Slovan Bratislava
Kategória:Osobnosti z Partizánskeho
Ďatelina lúčna

**Ďatelina lúčna** (*Trifolium pratense*) je 15 až 30 cm vysoká, vytrvalá, dvojklíčnolistová bylina z čeľade bôbovitých.
Kvety sú guľovité s priemerom 2 –  a majú sýto ružovú alebo bielu farbu. Doba kvitnutia je od mája do októbra. Bylina sa najčastejšie vyskytuje na lúkach a pastvinách. Na Slovensku rastie vo všetkých nadmorských výškach.

## Využitie
* Obľúbená krmovina.
* Liečivá rastlina. Ďatelina má silné dezinfekčné schopnosti. Má širokú škálu použitia.
* Mystika a mágia. Ochranná bylina proti zlým duchom. Ďatelinový štvorlístok má priniesť šťastie či osobnú ochranu.
## Galéria

Obrázok:Cleaned-Illustration Trifolium pratense.jpg|Ďatelina lúčna (*Trifolium pratense*)
Obrázok:Red clover closeup.jpg|Kvet ďateliny lúčnej
Obrázok:Trifolium pratense 0.0 R.jpg|Listy ďateliny lúčnej
Trifolium pratense - Keila.jpg


## Iné projekty

## Referencie

## Zdroj
*

Kategória:Bôbovité
Kategória:Liečivé rastliny
Kategória:Medonosné rastliny
Kategória:Flóra na Slovensku
Kategória:Najmenej ohrozené druhy
Kategória:Flóra v Grónsku
Lamongan (sopka)

**Lamongan** je menší, v súčasnosti neaktívny stratovulkán, nachádzajúci sa vo východnej časti indonézskeho ostrova Jáva, východne od komplexu Tengger. Masív sopky je obkolesený početnými maarmi a troskovými kužeľmi. Viaceré maary sú zaliate vodou. Sopka bola pomerne aktívna v 18. a 19. storočí, no na jeho konci sa odmlčala.

## Iné projekty
.

## Externé odkazy
* www.volcano.si.edu  - stratovulkán Lamongan na Global Volcanism Program 

Kategória:Sopky Indonézie
Kategória:Stratovulkány
Ďatelina plazivá

**Ďatelina plazivá** (*Trifolium repens*) je rastlina z čeľade bôbovité (*Fabaceae*). Rastie až do 20 cm. Koreň má spojený s druhými bylinami. 

## Galéria

Illustration Trifolium repens1.jpg|Ďatelina plazivá (*Trifolium repens*)
Trifolium repens (inflorescense) Edit.jpg|Kvet ďateliny plazivej
Bela detelina listici.jpg|Listy ďateliny plazivej
Bombus barbutellus - Trifolium repens - Keila.jpg|Kvet


## Iné projekty

Kategória:Bôbovité
Kategória:Liečivé rastliny
Kategória:Medonosné rastliny
Kategória:Flóra na Slovensku
Kategória:Flóra v Grónsku
Lurus

**Lurus** je menší, neaktívny vulkanický komplex, ktorý sa nachádza pri severnom pobreží východnej často ostrova Jáva. Komplex je tvorený prevažne andezitovými a trachytovými horninami, v starších horninách je zvýšený obsah leucitu. Vek poslednej erupcie komplexu Lurus nie je známy, no odhaduje sa na holocén.

## Externé odkazy
* [ www.volcano.si.edu] - komplex Lurus na Global Volcanism Program 

Kategória:Sopky Indonézie
Kategória:Komplexné vulkány
Adam Nelson

**Adam Nelson** (* 7. júl 1975, Atlanta,  Georgia, USA) je bývalý americký atlét, venujúci sa vrhu guľou. 18. mája 2002 hodil osobný rekord 22,51 m na mítngu v Portlande. Tento výkon je 10. najlepší v histórií.

## Vrcholové podujatia
### Letné olympijské hry 2004
V prvej sérií hodil 21,16 m, ostatné pokusy neboli platné, kvôli prešľapu. Jurij Bilonoh hodil tiež 21,16 m a jeho druhý najlepší pokus bol 21,07 stal sa olympijských víťazom on.

### Osaka 2007
Na MS v atletike 2007 skončil na druhom mieste pokusom z druhej série (21,61 m), čo bol jeho rekord sezóny 2007.

## Referencie


## Externé odkazy
* Adam Nelson na stránkach iaaf.org

Kategória:Guliari USA
Kategória:Majstri sveta vo vrhu guľou
Kategória:Osobnosti z Atlanty
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Senovka grécka

**Senovka grécka** (*Trigonella foenum-graecum*) je rastlina z čeľade bôbovité (*Fabaceae*).

## Galéria

Illustration Trigonella foenum-graecum0.jpg|Senovka grécka (*Trigonella foenum-graecum*)
Fenugrec.jpg|Semená senovky gréckej


## Zdroj
*

## Iné projekty

Kategória:Bôbovité
Kategória:Liečivé rastliny
Kategória:Flóra na Slovensku
Iyang-Argapura

**Iyang-Argapura** je v súčasnosti neaktívny vulkanický komplex, nachádzajúci sa vo východnej časti ostrova Jáva. Komplex tvorí stratovulkán *Argapura* (3&nbsp;088&nbsp;m) a niekoľko troskových kužeľov, vybudovaných na erodovaných základoch sopky Iyang. Vek poslednej erupcie komplexu nie je známy, jediným prejavom aktivity sú fumaroly, vyskytujúce sa v okolí vrcholu komplexu.

## Iné projekty
.

## Externé odkazy
* www.volcano.si.edu  - vulkanický komplex Iyang-Argapura na Global Volcanism Program 

Kategória:Sopky Indonézie
Kategória:Komplexné vulkány
Francisco Javier Fernández

**Francisco Javier ("Paquillo") Fernández Peláez** (* 6. marec 1977, Guadix) je španielsky chodec na 20 km, strieborný z letných olympijských hier 2004.

## Vrcholové podujatia
### Osaka 2007
Skončil na druhom mieste časom 1:22:40 hod, keď na posledných metroch predbehol Hatema Ghoulu. Najprv bol diskvalifikovaný, no na odvolanie Španielskej atletickej federácie bol verdikt o diskvalifkácií zrušený.

## Externé odkazy
* Francisco Javier Fernández na iaaf.org 
* oficiálna webstránka atléta 
* finále MS v Osake *(youtube.com)*

Kategória:Španielski atléti
Kategória:Chodci na 20 km
Kategória:Majstri Európy v atletike
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kapucínka väčšia

**Kapucínka väčšia** (staršie: **žerucha kapucínska**; ) je rastlina z čeľade kapucínkovité (*Tropaeolaceae*).

Pochádza z Južnej Ameriky, do Európy bola introdukovaná v 17. storočí ako okrasná rastlina.

Pre liečivé účinky sa zbiera semeno. Obsahuje glukotropeolín, mastný olej a bielkoviny. Ako antibiotikum pôsobí proti mikroorganizmom rodov *[[Staphylococcus]]*, *[[Proteus (baktérie)|Proteus]]*, *[[Streptococcus]]* a *[[Salmonella]]*. Kvety a listy sa na jar zbierajú ako šalát.

## Galéria

Obrázok:Tropaeolum majus A.jpg|Kapucínka väčšia (*Tropaeolum majus*)
Obrázok:Tropaeolum majus2005-07-05.jpg|Kvet kapucínky väčšej
Obrázok:Tropaeolum majus 01 ies.jpg|List kapucínky väčšej


## Referencie

## Iné projekty

Kategória:Kapucínkovité
Kategória:Liečivé rastliny
Kategória:Listová zelenina
Kategória:Flóra na Slovensku
Get Out of My Yard

***Get Out of My Yard*** je album Paula Gilberta z roku 2006.

## Skladby
# „Get Out of My Yard“ – 1:38
# „Hurry Up“ – 5:11
# „The Curse of Castle Dragon“ – 3:51
# „Radiator“ – 4:51
# „Straight Through the Telephone Pole“ – 4:01
# „Marine Layer“ – 2:57
# „Twelve Twelve“ – 4:03
# „Rusty Old Boat“ – 4:04
# „The Echo Song“ – 5:08
# „Full Tank“ – 5:19
# „My Teeth Are a Drum Set“ – 3:38
# „Haydn Symphony No.88 Finale“ – 3:37
# „Three E's for Edward“  – 2:19
# „You Kids“ – 3:30
# „Hurry Up (Studio Live Version)“ – 5:23 *(bonusová skladba pre japonský trh)
## Zostava
* Paul Gilbert - elektrické a akustické gitary, basová gitara, vokály
* Mike Szuter- basová gitara v skladbách 8, 10 a 11
* Jeff Bowders - bicie
* Emi Gilbert - klavír v skladbe č. 6, Hammond organ v skladbe č. 8, a ako poradkyňa v odbore klasickej hudby v skladbe č. 12

Kategória:Hudobné albumy z 2006
Kategória:Albumy Paula Gilberta
Raung

**Raung** je aktívny stratovulkán, nachádzajúci sa vo východnej časti indonézskeho ostrova Jáva, juhozápadne od okraja kaldery Ijen. Sopka je jedna z najaktívnejších v Indonézii, len v 20. storočí bolo zaznamenaných približne 40 menších erupcií. Vrchol sopky je ukončený kalderou s priemerom 2&nbsp;km, v kaldere sa nachádza komplex kráterov, ktoré sú pôvodcami erupcií.

V geologickom vývoji vulkánu je zaznamenaný kolaps jeho západnej steny sprevádzaný zosuvom masy kamenia, ktorá sa zastavila vo vzdialenosti skoro 80&nbsp;km až pri pobreží Indického oceánu.

## Iné projekty
.

## Externé odkazy
* www.volcano.si.edu  - stratovulkán Raung na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Kategória:Trojtisícovky v Indonézii
Alexander Vencel starší

**Alexander Vencel** (* 8. február 1944, Nagyilva, Maďarsko, dnes Ilva Mare, Rumunsko) je bývalý slovenský futbalový brankár, česko-slovenský reprezentant, držiteľ zlatej medaily z majstrovstiev Európy roku 1976. Jeho syn Alexander Vencel ml. sa stal taktiež futbalovým brankárom.

## Hráčska kariéra

V rokoch 19651977 hral za Slovan Bratislava a nastúpil v jeho drese k 321 zápasom v 1. lige. Najväčšieho úspechu dosiahol v Pohári víťazov pohárov v roku 1969, kde Slovan Bratislava vo finále porazil Barcelonu 3:2. Zápas sa hral na neutrálnom ihrisku 21. mája 1969 vo švajčiarskom Bazileji. So Slovanom sa stal trikrát majstrom Československa (1970, 1974, 1975) a dvakrát získal československý pohár (1968 a 1974).
Potom hral ešte dve sezóny za Plastiku Nitra (dnes FC Nitra).

## Reprezentačná kariéra

Reprezentačnú kariéru zahájil 19. septembra 1965 v kvalifikačnom zápase na MS 1966 proti Rumunsku. S reprezentáciou sa rozlúčil 30. marca 1977 v kvalifikačnom zápase na MS 1978 proti Walesu. Je držiteľom zlatej medaily z majstrovstiev Európy roku 1976 (hoci na majstrovstvách nenastúpil, bol náhradníkom Iva Viktora), je tiež účastníkom majstrovstiev sveta roku 1970 v Mexiku, tu odchytal zápas v základnej skupine proti Rumunsku.

Hoci jeho kariéra bola dlhá, v reprezentačnom drese odchytal iba 25 zápasov.

## Referencie

## Iné projekty

## Externé odkazy
* Štatistiky ČMFS 

## Zdroj
* 

Kategória:Slovenskí futbalisti
Kategória:Česko-slovenskí futbalisti
Kategória:Hráči ŠK Slovan Bratislava
Kategória:Hráči FC Nitra
Kategória:Majstri Európy vo futbale
Kategória:Hráči Majstrovstiev sveta vo futbale 1970
Kategória:Hráči Majstrovstiev Európy vo futbale 1976
Kategória:Futbaloví brankári
Félix Sánchez

**Félix Sánchez** (* 30. august 1977, New York, New York, USA) prezývaný aj **Super Felix** či **Dictator** je atlét z Dominikánskej republiky, venujúci sa  behu na 400 m cez prekážky, kde je dvojnásobným majstrom sveta a dvojnásobným olympijským víťazom.

## Vrcholové podujatia
### Osaka 2007
Na MS v atletike 2007 skončil na druhom mieste časom 48,01 s, čo bol jeho najlepší výkon sezóny 2007.

## Referencie


## Externé odkazy
* profil Félixa Sáncheza na iaaf.org

Kategória:Atléti Dominikánskej republiky
Kategória:Bežci na 400 m cez prekážky Dominikánskej republiky
Kategória:Bežci na 400 m cez prekážky
Kategória:Majstri sveta v behu na 400 m cez prekážky
Kategória:Olympijskí víťazi v behu na 400 m cez prekážky
Kategória:Osobnosti z New Yorku
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Brest hrabolistý

**Brest hrabolistý** alebo **brest poľný** (*Ulmus minor*) je listnatý strom z čeľade brestovité (*Ulmaceae*).

## Galéria

Illustration Ulmus carpinifolia0.jpg|Brest hrabolistý
Ulmus-minor-foliage-mosaic.JPG|Listy
Ulmus minor suberosa kz.jpg|Kmeň
Ulmus minor MHNT.BOT.2010.12.3.jpg|Nažky


## Iné projekty

## Zdroj
*

Kategória:Brestovité
Kategória:Liečivé rastliny
Kategória:Flóra na Slovensku
Kategória:Listnaté stromy
Ijen

**Ijen** je názov vulkanického komplexu nachádzajúceho sa vo východnej časti ostrova Jáva. Komplex je tvorený  širokou kalderou a viacerými postkalderovými stratovulkánmi a troskovými kužeľmi, nachádzajúcimi sa na jej okrajoch, prípadne na dne kaldery. Najväčšia koncentrácia postkalderových štruktúr sa nachádza v južnej časti kaldery.

Najvyšším bodom komplexu je stratovulkán *Merapi* (2&nbsp;799&nbsp;m). Západne od vulkánu Merapi leží stratovulkán Ijen, v kráteri tohto vulkánu sa nachádza najväčšie vysoko kyslé jazero na svete - má priemer približne . Okolie jazera je miestom ťažby síry, ktorá kondenzuje z vulkanických plynov v sústave keramických trubiek, následne je ochladená až do tuhej fázy, balená a ručne transportovaná niekoľko kilometrov dolu svahmi sopky.

## Iné projekty
.

## Externé odkazy
* www.volcano.si.edu  - vulkanický komplex Ijen na Global Volcanism Program 

Kategória:Sopky Indonézie
Kategória:Stratovulkány
Kategória:Kaldery
Kategória:Aktívne sopky
Baluran

**Baluran** je menší, neaktívny stratovulkán, nachádzajúci sa ostrove Jáva. Je to najvýchodnejšie umiestnený vulkán ostrova. Masív sopky je tvorený prevažne andezitmi. Vek poslednej erupcie nie je známy, odhaduje sa na holocén.

## Iné projekty
.

## Externé odkazy
* www.volcano.si.edu - stratovulkán Baluran na Global Volcanism Program 

Kategória:Sopky Indonézie
Kategória:Stratovulkány
Brusnica čučoriedková

**Brusnica čučoriedková** alebo **čučoriedka** (staršie: **čučoriedka obyčajná**, **brusnica čučoriedka obyčajná**; zriedkavo: *[[brusnica obyčajná]]* , *brusnica čučoriedka* ; nárečové a historické názvy pozri nižšie; ) je poloker z čeľade vresovcovité (*Ericaceae*). Kvitne v máji až v júni, plody (**čučoriedky**) dozrievajú v auguste.

## Nárečové a historické názvy (rastliny aj plodu)
*nárečové názvy: 
**čučoriedka, čučoriadka, čucorietka, čučurietka, čičorietka, čičerietka, čečerietka, čučuriatka, čičoriatka, čičuriatka, čičurátka
**borievka, borovka, borôvka, borúfka 
**borovnica, borovnic 
**hafira, hafura, jafira, jafura, afira 
*názov podľa Slovenského náučného slovníka 1932: čučoriedka  
*názvy podľa Reuss 1853: kyhanka borovnice, borovnica, čučorietka 
*názvy podľa Bernolákovho slovníka (cca 1800): borovka, čučorétka, jafira, pálenica, šálenica, černá jahoda, svetlá jahoda, vlaská jahoda; nárečovo: hafira, mirtil; plod aj: vraňé oka 

## Použitie
Modré plody čučoriedky sú veľké ako hrášok, môžu sa jesť samotné, používajú sa ako náplň do koláčov, ovocných pohárov a pod., môžu sa zavárať. Plody sú sladké a silne farbia na tmavo modro až fialovo – teda sú kvalitným prírodným farbivom. Sú výborným prostriedkom proti hnačkám a prostriedkom  na spevnenie stolice. Po ich požití je stolica dobre tvarovaná, tvrdá a tmavá.

## Obsahové látky
100 g čučoriedok (zrelých bobúľ) obsahuje:

## Galéria

Vaccinum myrtillus 020503.jpg|Kvety brusnice čučoriedkovej
Norwegian blueberry.jpg|Plod brusnice čučoriedkovej
BilberriesBig.jpg|Plody brusnice čučoriedkovej
KrivanskaMalaFatraHole.jpg|Čučoriedkový porast, Malá Fatra
Čučoriedky.jpg|Plody brusnice čučoriedkovej, Vysoké Tatry


## Zdroj
*

## Iné projekty

Kategória:Vresovcovité
Kategória:Liečivé rastliny
Kategória:Flóra na Slovensku
Kategória:Polokry
Kategória:Ovocné kry
Kategória:Bobule
Kategória:Bobuľoviny
Kategória:Flóra v Grónsku
Miroslav König

**Miroslav König** (* 1. jún 1972, Nitra) je bvalý slovenský futbalový brankár. Najúspešnejšie obdobie prežil v Slovane Bratislava. V roku 1999 zvíťazil v Slovenskej lige aj v Slovenskom pohári. V rámci zahraničních pôsobísk hrával v Česku, Švajčiarsku, Turecku a Grécku. Naposledy pôsobil v gréckom klube Panionios Atény.

Od júna 2008 je trénerom brankárov v klube. ŠK Slovan Bratislava.
Od roku 2022 je trénerom brankárov v klube ŠK Báb
https://sportnet.sme.sk/futbalnet/z/zsfz/spravy/bab-chce-historicky-uspech-kopacky-zrejme-navlecie-aj-mlady-kouc-so-stovkou-prvoligovych-startov/

## Úspechy
* Slovenská liga: 1995, 1996, 1999
* Slovenský pohár: 1997, 1999
* Slovenský superpohár: 1995, 1996
* Jedenástka roka: 1998
* Rekord v počte minút bez inkasovaného gólu v lige: 1129 minút

## Referencie

## Externé odkazy
* Profil hráča na stránke transfermarkt.de

Kategória:Slovenskí futbalisti
Kategória:Hráči FC Baník Ostrava
Kategória:Hráči FC Nitra
Kategória:Hráči ŠK Slovan Bratislava
Kategória:Hráči MŠK Žilina
Kategória:Hráči Elazigspor
Kategória:Hráči FC Spartak Trnava
Kategória:Hráči FC Zürich
Kategória:Hráči Grasshopper Zürich
Kategória:Hráči FC Basel
Kategória:Hráči FC Concordia Basel
Kategória:Hráči Panionios Atény
Kiss (album)

***Kiss*** je názov debutového albumu rovnomennej americkej hardrockovej skupiny Kiss.

## Skladby albumu
### Strana A
# „Strutter“ (Stanley/Simmons) - 3:12 
# „Nothin' To Lose“ (Simmons) - 3:29 
# „Firehouse“ (Stanley) -  3:19 
# „Cold Gin“ (Frehley) - 4:23 
# „Let Me Know“ (Stanley) - 3:01

### Strana B
# „Kissin' Time“ (Mann/Lowe) - 3:54 
# „Deuce“ (Simmons) - 3:08 
# „Love Theme From Kiss“ (Simmons/Stanley/Criss/Frehley) - 2:26 
# „100 000 Years“ (Stanley) - 3:25 
# „Black Diamond“ (Stanley) - 5:14 

## Album nahrali
* Gene Simmons - basová gitara, spev (A2, A3 v pozadí, A4, A5, B1, B2), vokály
* Paul Stanley - gitara, spev (A1, A3, A5, B1, B4, B5 intro), vokály
* Peter Criss - bicie, spev (A2 v pozadí, B1, B5), vokály
* Ace Frehley - sólová gitara, vokály
* Bruce Foster - klávesy (A2)

Kategória:Albumy skupiny Kiss
Kategória:Hudobné albumy z 1974
Kategória:Debutové albumy
HMS Aboukir (1900)

**HMS Aboukir** bol britský pancierový krížnik triedy Cressy s výtlakom 12000 ton. Troj-expanzívne motory a dve lodné skrutky jej dodávali najvyššiu rýchlosť 21 uzlov (39 km/h). Niesla 2 9,2-palcové a 12 6-palcových diel. Bola postavená v škótskom Govane firmou Fairfield Shipbuilding & Engineering Co Ltd.

Lode triedy Cressy sa rýchlo stali zastaranými svojou architektúrou z rokov pred prvou svetovou vojnou. Pri vypuknutí vojny väčšina týchto lodí pracovala v zálohe. Aboukir bola jedna zo štyroch lodí, ktoré tvorili prednú eskadru siedmich krížnikov admirála Henryho H. Campbella. Kvôli svojej starobe dostali tieto lode názov „Eskadra živých návnad“ (). Aboukir mal sesterské lode HMS Bacchante, HMS Euryalus, HMS Hogue a HMS Cressy a bol to prvý krížnik postavený od roku 1886 s pancierovaním trupu na zlepšenie ochrany pred väčšími a dokonalejšími delami z konca 19. storočia. Aboukir, Cressy a Hogue boli potopené 22. septembra 1914 počas svojej hliadkovej plavby v južnej časti Severného mora nemeckou ponorkou U-9. Straty na životoch boli obrovské - dovedna zahynulo 62 dôstojníkov a 1397 členov posádky.

## Iné projekty

## Zdroj
* Veľká encyklopédia lodí, Chris Marshall 1995, ISBN 80-7181-168-1

Kategória:Bojové krížniky Spojeného kráľovstva
Alexander Vencel

**Alexander Vencel** môže byť:

* slovenský futbalový brankár (* 1944), reprezentant ČSSR, pozri  Alexander Vencel starší
* slovenský futbalový brankár (* 1967), syn predošlého, reprezentant Slovenska, pozri  Alexander Vencel mladší

Vencel, Alexander
Hradský potok (prítok Ľutinky)

**Hradský potok** je krátky potok v Šariši, v severnej časti okresu Sabinov. Je to pravostranný prítok Ľutinky, meria 1,3 km a je tokom VII. rádu.

## Tok potoka
Tečie na južných svahoch pohoria Čergov, kde pramení na juhovýchodnom úpätí hradného brala Nového (Hanigovského) hradu, SSV od vrchu Havranka (691 m n. m.), v nadmorskej výške približne 610 m n. m. Od prameňa tečie sprvu smerom na juhovýchod, vteká do Spišsko-šarišského medzihoria (podcelok Ľubotínska pahorkatina) a ďalej sa stáča viac smerom na JJV. Na dolnom toku sa oblúkom stáča na juh a severne od intravilánu obce Ľutina sa v nadmorskej výške cca 448 m n. m. vlieva do Ľutinky. Nepriberá žiadne trvalé prítoky.

## Referencie

Kategória:Potoky na Slovensku
Kategória:Povodie Torysy
Kategória:Vodné toky v Čergove
Kategória:Vodné toky v okrese Sabinov
Martinovka

**Martinovka** je krátky potok v Šariši, na území okresu Sabinov. Je to ľavostranný prítok Ľutinky, meria  a je tokom VII. rádu.

Pramení na styku pohoria Čergov a Spišsko-šarišského medzihoria, východne od obce Ľutina, JJZ od kóty  v nadmorskej výške cca  Od prameňa tečie najprv juhozápadným smerom geomorfologickým podcelkom Ľubotínska pahorkatina, z východu obteká kótu  na pravom brehu a prechodne sa stáča severojužným smerom. Ďalej priberá krátky ľavostranný prítok a oblúkom sa stáča na západ. Napokon preteká okrajom intravilánu obce Ľutina, pričom podteká cestu III. triedy Pečovská Nová Ves – Livov a južne od centra Ľutiny sa v nadmorskej výške približne  vlieva do Ľutinky.

## Referencie

Kategória:Potoky na Slovensku
Kategória:Povodie Torysy
Kategória:Vodné toky v okrese Sabinov
STRANA MODERNÉHO SLOVENSKA (SMS)

**STRANA MODERNÉHO SLOVENSKA (SMS)** (v rokoch 2008-2011 **Demokrati a Vlastenci**, skratka **DaV**, od roku 2011 do januára 2015 **Strana moderného Slovenska**, od januára do marca 2015 **Strana moderného Slovenska - SMS**) je slovenská mimoparlamentná politická strana. 

## Vedenie strany
### DaV
* Pavol Varga – predseda 
* Pavol Hrivík – podpredseda

### SMS
* Milan Urbáni - predseda (od 2012)

## História
### Demokrati a Vlastenci (2008-2011)
Strana Demokrati a Vlastenci bola na ministerstve vnútra zaregistrovaná 19. februára 2008.

### Strana moderného Slovenska (od 2011)
V januári 2011 sa DaV premenovala na Stranu moderného Slovenska. Tá do roku 2015 ešte dvakrát mierne zmenila názov, základ však ostal rovnaký. Predsedom SMS sa v decembri 2012 stal bývalý poslanec NR SR za HZDS a podpredseda strany Milan Urbáni.

Strana predstavila kandidátnu listinu do volieb do Národnej rady v roku 2016 v decembri 2015. Jej lídrom bol predseda Milan Urbáni a obsahovala 33 percent žien. Strana chcela v programe podporiť najmä slovenských podnikateľov, ktorí následne cez prosperitu mali obohatitť štát a ten mal tak mať dostatok prostriedkov na štedrejší sociálny program. Urbáni ako nominant strany tiež kandidoval na post predsedu Banskobystrického samosprávneho kraja vo voľbách v roku 2017.

V októbri 2019 strana vyhlásila, že zvažuje, či sa sama zúčastní volieb do Národnej rady v roku 2020 alebo či podporí nejakú inú politickú stranu, prípadne či sa vôbec nezúčastní volieb. Pri tej príležitosti na svojom facebookovom profile strana predstavila 20 priorít svojho volebného programu.

## Program strany
Pred parlamentnými voľbami v roku 2016 prezentovalo SMS cez Urbániho svoj program ako skĺbenie výhod socializmu a kapitalizmu so snahou o plnú zamestnanosť. Základ nového systému má podľa strany stáť na elektronickom referende, ktoré má byť oveľa jednoduchšie na realizáciu než súčasná forma referend na Slovensku

## Volebné výsledky
Strana sa ako Demokrati a Vlastenci nezúčastnila na žiadnych celoštátnych voľbách. Vo voľbách do orgánov samosprávy obcí v roku 2010 získala 2 poslancov.

## Volebné preferencie
Volebné preferencie strany sú také nízke, že ich Štatistický úrad Slovenska  nezaznamenáva.

## Referencie


## Externé odkazy
* DaS v registri strán MV SR 

Kategória:Politické strany na Slovensku – funkčné
Kategória:Organizácie založené v 2008
Neštich (Svätý Jur)

thumb|Pohľad na Neštich
thumb|Vstupná tabuľa v svätojurskej časti Neštich
**Neštich** (z nem. Neustifft = Nová Ves) je historická časť mesta Svätý Jur, ktorá sa prvýkrát písomne uvádza v roku 1557 (*Wyffalw*, z maď. új+falv*). V polovici 17. storočia sa stala poddanskou obcou rodu Pálffy. Obyvatelia sa zaoberali vinohradníctvom. Pričlenená k Svätému Juru bola v roku 1944.

## Názov

## Referencie

Kategória:Svätý Jur
Kategória:Mestské časti na Slovensku
Gabriele Amorth

**Gabriele Amorth** (* 1. máj 1925, Modena† 16. september 2016, Rím) bol taliansky rímskokatolícky kňaz a starší exorcista Rímskej diecézy.

Narodil sa v roku 1925 v Modene v Taliansku. Za rímskokatolíckeho kňaza bol vysvätený v roku 1954 a oficiálnym exorcistom sa stal v júni 1986 pod vedením pátra Candida Amantina. Bol členom Spoločnosti sv. Pavla, Kongregácie založenej Jamesom Alberionim v roku 1914.

V roku 1990 založil Medzinárodnú asociáciu exorcistov a bol jej prezidentom až do penzie v roku 2000. Bol čestným doživotným prezidentom tejto asociácie.

## Publikácie
Amorth je autorom dvoch špecifických kníh o exorcizme. Tieto publikácie boli prvé verejné dokumenty popisujúce tento predmet. Dve knihy *Exorcista rozpráva* a *Exorcista: Viac príbehov* nie sú oficiálnymi rímskokatolíckymi dokumentmi, ale skôr svedeckou výpoveďou a osobnou skúsenosťou.

## Bibliografia
* *Exorcista rozpráva*, s Nicolettou V. Mackenzie 1999. (ISBN 0-89870-710-2)
* *Evanjelium podľa Márie: Mesiac s Matkou Božou*, 2000. (ISBN 0-8189-0871-8)
* *Exorcista: Viac príbehov*, s Nicolettou V. Mackenzie 2002 (ISBN 0-89870-917-2)
* *Exorcisti a Psychiatri*, 2002 EDB - Edizioni Dehoniane Bologna. (ISBN 80-7192-981-6)
* *Páter Pio: Životopis jedného svätého*, 2003. (ISBN 3-7171-1108-6)

Kategória:Talianski rímskokatolícki kňazi
Kategória:Exorcisti
Zelené rastliny

**Zelené rastliny** (lat. Viridiplantae, Chloroplastida, Chlorobionta, Chlorobiota) alebo ['''rastliny''' (''Plantae'') <small>[podľa jednej z najužších definícií rastlín]</small>](https://sk.wikipedia.org/wiki/rastliny) sú veľký taxón, ktorý zahŕňa všetky zelené  eukaryotické fotosyntetické organizmy, pričom zelené tu znamená, že obsahujú (resp. aspoň pôvodne obsahovali) chlorofyl a aj chlorofyl b. Do zelených rastlín však nepatria riasy euglény a Chlorarachniophyta (hoci spĺňajú uvedenú definíciu zelených rias, z vývojového hľadiska patria inde).

Zelené rastliny patria do taxónu Archaeplastida. Delia sa na zelené riasy v širšom zmysle a suchozemské rastliny.

## Systematika
### Zaradenie v systéme
Zelené rastliny patria do taxónu Archaeplastida, do ktorého okrem zelených rastlín patria ešte taxóny červené riasy, glaukofyty a Rhodelphidia.

### Vnútorná systematika
zelené rastliny:
*zelené riasy (Chlorophyta) v širšom (teda tradičnom) zmysle
** zelené riasy (Chlorophyta) v užšom (teda novšom) zmysle / pravé zelené riasy/ vlastné zelené riasy
** chary v širšom zmysle (Charophyta)
*** ...(niekoľko zriedkavých taxónov)
*** chary v užšom zmysle (Charophyceae, Conjugatophyceae)
*** spájavky (Zygnematophyceae)
*suchozemské rastliny (Embryophyta) - z vývojového hľadiska patria do charov v širšom zmysle vedľa spájaviek
**machorasty (Bryophyta v najširšom zmysle)
**cievnaté rastliny (Tracheophyta)
Všetky zelené rastliny okrem zelených rias v užšom zmysle sa označujú aj ako (resp. tvoria taxón nazývaný) Streptophyta.

Ďalšie podrobnosti a zdroje pozri v článku rastliny.
Allison Cameronová

Dr. **Allison Cameronová** je fiktívna postava v seriáli *[[Dr. House]]*, ktorú stvárňuje Jennifer Morrisonová. Je imunologička a v prvých troch sériách je členom diagnostického tímu Gregoryho Housea vo fakultnej nemocnici Princeton-Plainsboro Teaching Hospital. 

Predtým pracovala ako internistka na klinike Mayo, kde nastúpila po ukončení štúdia na medicíne, kde bola radená medzi najvyššiu elitu. Bola vydatá, ale jej manžel zomrel na rakovinu pol roka po svadbe. Odvtedy sa upäla na prácu, o budúcnosti má veľkú predstavu, ale zároveň má obavu, že nebude mať kvôli práci čas na rodinu. Je ateistka; povahou je citlivá, úprimná, energická a poctivá. Má veľmi dobrý vzťah s pacientmi, ale má problém oznámiť im zlé správy. Má veľmi silný morálny kódex a za svojimi zásadami si nekompromisne stojí i za cenu konfliktu s Houseom. Bola zamilovaná do Housea a nechce sa vzdať nádeje, že o ňu má záujem. Niekoľkokrát mala pomer aj s Chaseom.

## Externé odkazy
*  na 
* Allison Cameronová na TVIV 
* 

Kategória:Dr. House
Zachary Quinto

**Zachary John Quinto** (* 2. jún 1977, Pittsburgh, USA) je americký televízny herec, ktorý hral v seriáloch *[[24 (seriál)|24]]*, *[[So NoTORIous]]* a *[[Hrdinovia]]*. Jeho prvá väčšia filmová úloha bude mladý Spock v jedenástom pokračovaní série Star Trek.

## Životopis
Zachary, ktorý je polovičny Ír a polovičný Talian, sa narodil v Pittsburghu a vyrastal v neďalekom Green Tree v Pensylvánii. Ako dieťa bol členom mestskej Light Opera mini-stars v Pittsburghu. Navštevoval Aikenovu základnú školu, potom strednú školu Jay Neff v the Keystone Oaks. V roku 1995 absolvoval Central Catholic High School a v roku 1999 Carnegie Mellon University's School of Drama. V roku 2011 priznal homosexuálnu orientáciu.

## Kariéra
Quinto sa po prvýkrát objavil v televízii v krátkom seriáli *The Others*, častejšie sa objavoval ako hosť v niekoľkých úspešných televíznych seriáloch, vrátane *[[C.S.I.: Kriminálka Las Vegas|CSI]]*, *[[Touched By An Angel]]*, *[[Čarodejnice (seriál)|Čarodejnice]]*, *[[Six Feet Under]]*, *Lizzie McGuire* a *L.A. Dragnet*. V roku 2003 hral rolu Adama Kaufmana, počítačového experta v seriáli *[[24 (seriál)|24]]* na Foxe. Quinto sa objavil vo všetkých častiach prvej série.

V roku 2006, Quinto hral rolu Sasana, perzsko-amerického povýšeneckého nápadného gaya, najlepšieho priateľa Tori Spelling z jej "reality" VH1 sitcomu So NoTORIous. O rok neskôr, sa zúčastnil na castingu na NBC's Hrdinovia, kde hrá tichého a nenápadného sériového vraha Gabriela „Sylar“ Graya.

## Filmy a seriály
* *The Others* (v epizóde 'Unnamed') (2000)
* *Touched By An Angel* (v epizóde 'When Sunny Gets Blue') (2001)
* *An American Town* (2001)
* *[[C.S.I.: Kriminálka Las Vegas]]* (v epizóde 'Anatomy of a Lye') (2002)
* *Off Centre* (v epizóde 'Diddler on the Roof') (2002)
* *Lizzie McGuire* (v epizóde 'Party Over Here') (2002)
* *Haunted* (v epizóde 'Grevious Angels') (2002)
* *The Agency* (v epizóde 'Air Lex') (2002)
* *Six Feet Under* (v epizóde 'The Eye Inside') (2003)
* *[[Čarodejnice (seriál)|Čarodejnice]]* (v epizóde 'Cat House') (2003)
* *Miracles* (v epizóde 'Battle at Shadow Ridge') (2003)
* *Dragnet* (v epizóde 'Frame of Mind') (2004)
* *[[24 (seriál)|24]]* (2004)
* *Hawaii* (v epizóde 'No Man Is an Island') (2004)
* *[[Joan z Arkádie]]* (v epizóde 'P.O.V.') (2004)
* *Blind Justice* (v epizóde 'In Your Face') (2005)
* *Crossing Jordan* (v epizóde 'Code of Ethics') (2006)
* *Twins* (v epizóde 'When I Move, You Move') (2006)
* *So NoTORIous* (2006)
* *Boutonniere* (2009) 
* *[[Hrdinovia]]* (2006–2010)
* *[[Star Trek]]* (2009)
* *[[American Horror Story#1. séria (2011)|American Horror Story: Murder House]]* (2011)
* *[[American Horror Story#2. séria (2012-13)|American Horror Story: Asylum]]* (2012–2013)
* *[[Star Trek-Into The Darkness]]* (2013)

## Iné projekty
* *Code Blue* (Videohra) - dabing
* *24: The Game* (Videohra) - dabing
* *Robot Chicken* (v epizóde 'Bionic Cow') - dabing

Kategória:Filmoví herci USA
Kategória:Osobnosti z Pittsburghu
Kategória:LGBT osobnosti USA
Kategória:Osobnosti USA írskeho pôvodu
Kategória:Osobnosti USA talianskeho pôvodu
Delfín

**Delfín** môže byť:
* v zoológii:
** slovenské rodové meno väčšiny rodov z čeľade delfínovité (Delphinidae) a alternatívne aj rodov *Phocoenoides* a *Neophocaena* z čeľade sviňuchovité (ktorá sa staršie niekedy považovala za súčasť čeľade delfínovité), pozri pod delfínovité a sviňuchovité
** staršie: iný názov druhu delfín obyčajný (*Delphinus delphis*)
** neformálne alebo v starých systémoch:
*** príslušník čeľade delfínovité , pozri delfínovité
*** príslušník čeľade delfínovité v súčasnom ponímaní (t. j. najmä bez sviňuchovitých a narvalovitých) a príslušník tzv. riečnych delfínov, pozri delfínovité, delfínovcovité, Iniidae, Lipotidae, Pontoporiidae
*** akýkoľvek menší bezkosticovec, t.j. buď (a) akýkoľvek bezkosticovec okrem vorvaňovitých, vorvaňovcovitých (a s nimi príbuzných vyhynutých taxónov) a prípadne aj okrem rodu narval, alebo (b) zastarano akýkoľvek bezkosticovec okrem vorvaňovitých, rodu *Ziphius* a rodu narval , pozri napr. pod bezkosticovce
**v starých systémoch zriedkavo: bezkosticovec
* jedno zo súhvezdí, pozri Delfín (súhvezdie)
* kúpalisko v Bratislave, pozri Delfín (kúpalisko)
* v plávaní:
** plavecký štýl, synonymum: motýlik, pozri motýlik (plávanie)
** v skoku do vody: rozličné spätné skoky s jedným alebo viacerými prekotmi, ktoré sa skáču buď strmhlav alebo letmo, pozri delfín (skoky do vody)

## Poznámky


## Iné projekty

## Zdroje
Únava

**Únava**   môže byť:
*stav organizmu spôsobený spotrebovaním síl z rôznych príčin – únava organizmu
*porušenie statickej pevnosti materiálu – únava materiálu
* vyčerpanie živín v pôde – únava pôdy

## Iné projekty
Diaľnica A995 (Nemecko)

**Diaľnica A995** () je diaľnica v nemeckej spolkovej krajine Bavorsko, ktorá spája juhozápadnú časť Mníchova s diaľnicou A8 a s mníchovským mestským obchvatom, ktorý tvorí diaľnica A99. 

Má dĺžku 11 kilometrov a v každom jazdnom páse sa nachádzajú dva jazdné pruhy a široká krajnica.

Napriek nepretržitému modrému značeniu a stavu diaľnice bol pôvodne len krátky úsek medzi križovatkou Mníchov-Juh a Sauerlach oficiálne zaradený ako spolková diaľnica; úsek medzi zjazdom Sauerlach a južnou hranicou mestskej časti Mníchov (približne pri zjazde Mníchov-Giesing) bol však označený ako spolková cesta 13 (nová). Diaľničná správa Južné Bavorsko bola zodpovedná za tento úsek podľa § 3 ods. 2 písm. a nariadenia o prenose právomocí podľa zákona o spolkových diaľniciach. Na celom úseku preto nebola uvedená diaľničná ani číslo spolkových ciest, len číslo európskej cesty 54. 

Od 1. januára 2018 bol celý úsek nakoniec povýšený na spolkovú diaľnicu 995 (BAB 995), čím boli inštalované aj nové značky s číslom diaľnice.

## Externé odkazy
* Zoznam výjazdov na A995
* Priebeh trasy A995

995
Kategória:Doprava v Bavorsku
Janne Wirman

**Janne Viljami** „**Warman**“ **Wirman** (* 26. apríl 1979, Espoo, Fínsko) je fínsky hudobník, hráč na klávesové nástroje kapiel Children of Bodom a Warmen.

Na klavír začal hrať v piatich rokoch. Jeho prvé hudobné pokusy boli zamerané na džez, neskôr sa zameral na heavy metalovú hudbu a od roku 1997 začal pôsobiť v kapele Children of Bodom. Keď v 16 rokoch odišiel z *Helsinki Pop & Jazz Conservatory*, navštívil ho Jaska Reetikainen, aby sa pripojil ku Children of Bodom.

Nie len pre jeho talent sa stal súčasťou Children of Bodom, ale i za svoju synchronizovanosť s hlavným gitaristom a spevákom kapely Alexim Laihom. Má za sebou aj projekt s kapelou Masterplan a vlastnú kapelu Warmen.

## Diskografia
### Children of Bodom
#### Albumy
* Something Wild (1997)
* Hatebreeder (1999)
* Tokyo Warhearts (Live CD, 1999)
* Follow the Reaper (2000)
* Hate Crew Deathroll (2003)
* Are You Dead Yet? (2005)
* Chaos Ridden Years - Stockholm Knockout Live (Live CD, 2006)
* Blooddrunk (2008)
* Skeletons In The Closet (2009)
* Relentless Reckless Forever (2011)
* Halo of Blood (2013)

#### Single & EP
* Children of Bodom (Singel, 1997)
* Downfall (Singel, 1998)
* Hate Me! (Singel, 2000)
* You're Better Off Dead!' (Singel, 2002)
* Trashed, Lost & Strungout (EP, 2004)
* In Your Face (Singel, 2005)
* Blooddrunk (Singel, 2008)

### Warmen
#### Albumy
* Unknown Soldier (2000)
* Beyond Abilities (2001)
* Accept the Fact (2005)
* Japanese Hospitality (2009)

#### Single
* Somebody's Watching Me (Singel, 2005)
* They All Blame Me (Singel, 2005)
* Alone (Singel, 2001)

### Kotipelto
#### Albumy
* Waiting for the Dawn (2002)
* Coldness (2004)
* Serenity (2007)

#### Single
* "Beginning" (2002)
* "Reasons" (2004)
* "Take Me Away" (2004)
* "Sleep Well" (2006)

### Masterplan
#### Albumy
* Masterplan (2003)

## Iné projekty

## Zdroj

Kategória:Fínski heavymetaloví klávesisti
Kategória:Fínski heavymetaloví klaviristi
Kategória:Členovia skupiny Children of Bodom
Kategória:Osobnosti z Espoo
Nahý obed (film)

***Nahý obed*** je film režiséra Davida Cronenberga z roku 1991 nakrútený podľa románu Williama S. Burroughsa. 

Hlavný hrdina William Lee pracuje ako likvidátor hmyzu a čím ďalej, tým viac sa ocitá v pasci  drogovej závislosti. Nakoniec už nedokáže rozlíšiť realitu od fikcie, v ktorej písacie stroje nadobúdajú podobu chrobákov, ktoré dokážu rozprávať a on sám sa stáva protagonistom fiktívneho špionážneho príbehu.

## Externé odkazy
* 
* 

Kategória:Filmy z 1991
Kategória:Filmy podľa názvu
Kategória:Filmy USA
Kategória:Filmové drámy
Barbora Lichá

Mgr. art. **Barbora Kožíková-Lichá**  (* 24. február 1976, Bratislava) je slovenská výtvarná  umelkyňa, maliarka a ilustrátorka.

## Život
Študovala na Strednej umelecko-priemyslovej škole v Uherskom Hradišti  v rokoch 1990 až 1994. Na Vysokej škole výtvarných umení v rokoch 1994 až 2001 pokračovala v štúdiu v otvorenom ateliéri profesora Rudolfa Sikoru.

## Tvorba a dielo
Venuje sa maľbe, kolážam, inštaláciám, maľbe na stenu k  inštaláciám. V oblasti ilustrácie je jej doménou  časopisecká i knižná ilustrácia pre deti. 

Svoje diela vystavovala okrem Slovenska v USA a Česku. Svoju tvorbu prezentovala aj vo viacerých mestách v Taliansku, Rakúsku, Nemecku a Maďarsku.

## Referencie

## Externé odkazy
* Oficiálna stránka Barbory Kožíkovej - Lichej, kozikova.com  (SK, EN)

Kategória:Narodenia v 1976
Kategória:Žijúci ľudia
Kategória:Osobnosti z Bratislavy
Kategória:Absolventi Vysokej školy výtvarných umení v Bratislave
Kategória:Slovenskí výtvarníci
Kategória:Slovenskí ilustrátori
Alexandr Vladimirovič Volkov

**Alexandr Vladimirovič Volkov**, rus. *Алекса́ндр Влади́мирович Во́лков* (* 3. marec 1967, Kaliningrad, ZSSR† 19. október 2019, tamže) bol ruský profesionálny tenista. Počas svojej kariéry vyhral 3 turnaje ATP v dvojhre.

## Referencie


## Externé odkazy

Kategória:Ruskí tenisti
Únava organizmu

**Únava** (), vyčerpanosť je stav organizmu na základe predošlého zaťaženia, choroby alebo potreby spánku.

Jednou z príčin únavy je aj nedostatok spánku. Pri extrémnom nedostatku spánku si telo deficit spánku vynucuje v mnohých prípadoch "mikrospánkom", ktorý sa stáva často príčinou mnohých nešťastí, predovšetkým dopravných nehôd.

Svalová únava vyplýva z hromadenia metabolitov v krvi či vo svaloch. Býva sprevádzaná subjektívne pociťovanými prejavmi zhoršeného vnímania, zníženej pozornosti, spomalenia reakcií a pod.

Únava môže mať aj psychické príčiny, napr. môže vyplývať aj z monotónnej práce.

## Zdroje
* *[[Krátky slovník slovenského jazyka]]*
* *[[Slovník slovenského jazyka (Peciar)|Slovník slovenského jazyka]]*

Kategória:Fyziológia
Kategória:Medicína
Kategória:Psychológia
Christian Bergström

**Christian Bergström** (* 19. júl 1967, Göteborg, Švédsko) je bývalý švédsky profesionálny tenista. Počas svojej kariéry prehral finále na 2 turnajoch ATP vo dvojhre.

## Externé odkazy

Kategória:Narodenia v 1967
Kategória:Švédski tenisti
Bratan (sopka)

**Bratan** (alebo **Catur**, alebo **Tjatur**) je kaldera vulkanického pôvodu s rozmermi 11&nbsp;×&nbsp;6&nbsp;km, nachádzajúca sa v severnej časti ostrova Bali. V kaldere sa nachádzajú tri jazerá a viacero termálnych prameňov. Vek vzniku kaldery nie je známy, postkalderové štádium vulkanizmu dalo za vznik niekoľkým stratovulkánom a a dómom, ktoré sa nachádzajú na jej južnom okraji. Všetky postkaderové centrá sú poryté vegetáciou, neaktívne sú niekoľko stoviek rokov. V súčasnosti prebieha v kaldere intenzívny geotermálny prieskum.

## Iné projekty
.

## Externé odkazy
* www.volcano.si.edu - kaldera Bratan na Global Volcanism Program 

Kategória:Sopky Indonézie
Kategória:Kaldery
Bratan

**Bratan** môže byť:
* jazero na Bali, pozri Bratan (jazero)
* sopka na Bali, pozri Bratan (sopka)
* tadžický film, pozri Bratan (film)
Agung

**Agung** môže byť:
* filipínsky hudobný nástroj, pozri Agung (hudobný nástroj)
* sopka na Bali, pozri Agung (sopka)
* sultán na Jáve zo 17. storočia, pozri Agung Mataram
Resident Evil (film)

***Resident Evil*** je koprodukčný sci-fi horor, ktorý v roku 2002 natočil režisér Paul W.S. Anderson v hlavnej úlohe s herečkou Millou Jovovichovou. Boli natočených päť pokračovaní: Resident Evil: Apocalypse (2004), Resident Evil: Extinction (2007), Resident Evil: Degeneration (2008), Resident Evil: Afterlife (2010), Resident Evil: Retribution (2012) , Resident Evil: The Final Chapter (2016), Resident Evil: Biohazard (Vendeta) (2017) animovaný.

## Obsadenie
V hlavných úlohách sa predstavili Milla Jovovichová (*Alice*), Michelle Rodriguez (*Rain Ocampo*), Eric Mabius (*Matt Addison*)  James Purefoy (*Spence Parks*) a Sienna Guillory  (*Jill Valentine*) Oded Fehr (*Carlos Olivera*) .

## Dej

Spoločnosť Umbrella Corporation zamestnávajúca obrovské množstvo ľudí, zaoberajúca sa výrobou rôzneho užitočného spotrebného materiálu, prevádza bez toho aby to väčšina zamestnancov tušila aj výskumy v oblasti zbraní hromadného ničenia. Konkrétne na úrovni zneužitia genetických výskumov. Vyvinula *T-vírus*, s mimoriadnou schopnosťou šírenia, meniaci obyvateľstvo na krvilačné chodiace mŕtvoly. Výskum a výroba prebieha v podzemí mesta *Racoon City*, v obrovských priestoroch nazývaných *Úľ*. Vchod dovnútra je maskovaný vidieckym sídlom. Dochádza k nekontrolovateľnému úniku *T-vírusu* v podzemných priestoroch laboratórií a centrálny počítač - umelá inteligencia, nazývaná *Červená kráľovna*, ktorá riadi celý chod tohto fungujúceho "organizmu", hermeticky uzatvára všetky priestory. V súlade so svojim naprogramovaním a najvyššou prioritou, ktorou je zamedzenie akejkoľvek možnosti úniku smrtiaceho vírusu do okolitého sveta, zabíja všetkých tu nachádzajúcich sa zamestnancov. Na miesto udalostí prichádza špeciálny vojenský tím, ktorého úlohou je vyšetriť, čo sa vlastne stalo a prečo *Červená kráľovná* vraždila. Tento tím nachádza hlavnú predstaviteľku *Alice* (Milla Jovovichová) v amnézii v spomínanom vidieckom sídle. Spolu s ňou aj *Spencera* a podozrivého *Matthewa*, obidvoch taktiež s amnéziou. Títo len postupne zisťujú, čo sú vlastne zač a akú úlohu zohrávajú v tejto tragédii. Postupom deja sa odhaľuje príbeh pohľadom hlavnej hrdinky a jej skladania útržkov, vracajúcich sa spomienok posledných prežitých hodín a dní.

## Referencie


## Externé odkazy
* Film Resident Evil v internetovej filmovej databáze

Kategória:Filmy z 2002
Kategória:Filmy podľa názvu
Kategória:Francúzske filmy
Kategória:Vedecko-fantastické filmy
Kategória:Kultové filmy
Kategória:Hororové filmy
Batur (sopka)

**Batur** je aktívny vulkanický komplex, pozostávajúci z dvoch prekrývajúcich  sa kaldier a niekoľkých postkaderových dómov, maarov a stratovulkánu, nachádzajúci sa na indonézskom ostrove Bali, severozápadne od stratovulkánu Agung.

Vonkajšia kaldera má rozmery 10 × , vznikla pred 29 300 rokmi a jej severozápadná strana je v súčasnosti zaliate vodou (jazero Batur). Vnútorná kaldera má rozmery 6,4 × , vznikla pre 20 150 rokmi a jej dno kaldery je pod úrovňou hladiny jazera Batur. V kaldere sa nachádza v súčasnosti aktívny kužeľ *Batur* (). Erupcie komplexu sú charakterizované stredne silnými explóziami sprevádzanými občasnými výlevmi bazaltových láv.

## Iné projekty
.

## Externé odkazy
* www.volcano.si.edu – kaldera Batur na Global Volcanism Program 

Kategória:Sopky Indonézie
Kategória:Kaldery
Kategória:Aktívne sopky
Brusnica obyčajná

**Brusnica obyčajná** (iné názvy: **brusnica pravá**, **brusnica čučoriedka pravá**; lat. Vaccinium vitis-idaea, Rhodococcum vitis idaea) je poloker z čeľade vresovcovité. Jeho plod sa nazýva **brusnica**. Brusnica má listy tvaru elipsy.

Je to vždyzelený krík. Jeho jedlé plody sa zbierajú na konzumáciu aj na výživové doplnky, čaje, lieky. V ľudovom liečiteľstve sa používa aj na liečbu infekcie močových ciest. Tento účinok však nebol štúdiou potvrdený.

## Galéria

Vaccinium vitis-idaea L..jpg|Brusnica obyčajná (*Vaccinium vitis-idaea*)
Bruknes ziedai.jpg|Kvety brusnice obyčajnej
DSCN2322 resize.jpg|Plody a listy brusnice obyčajnej


## Referencie

## Iné projekty

Kategória:Vresovcovité
Kategória:Liečivé rastliny
Kategória:Flóra na Slovensku
Kategória:Polokry
Kategória:Ovocné kry
Kategória:Bobuľoviny
Kategória:Flóra v Grónsku
Valeriána lekárska

**Valeriána lekárska** (lat. *Valeriana officinalis*) je rastlina z čeľade valeriánovité (*Valerianaceae*).

## Opis
Rastie v Európe a západnej Ázii. V lete dorastá do výšky 1,5 metra. Má kvety bielej alebo rúžovej farby so sladkou vôňou ktoré priťahujú veľa druhou múch, hlavne čeľade Syrphidae, rodu Eristalis. Je potravou lariev niektorých druhou motýľov.

Extrakty z koreňa môžu mať sedatívne a anxiolytické účinky a sú bežne predávané v podobe doplnkov stravy používaných proti nespavosti.

## Využitie
Druhý rok po vysadení sa zbierajú korene (Radix valerianae), očistia sa a rýchlo sa umyjú (bez škrabania), prípadne sa rozrežú a rýchlo sa sušia pri teplotách do 35 °C. Liečivé prostriedky ktoré sa z valeriány vyrábajú, znižujú dráždivosť nervov, potláčajú srdcovú nervozitu a uvoľňujú kŕčové stavy. Používajú sa pri depresiách, stavoch vyčerpania, duševnej prepracovanosti a nespavosti. Droga pôsobí aj proti dráždeniu na dávenie, nadúvaniu a črev­ným parazitom. Veľmi často sa používa liehový extrakt, valeriánové kvapky (Tinctura valerianae) ako upokojujúci pro­striedok.

## Reakcia mačiek na valeriánu
Valeriána svojím pachom priťahuje mačky, preto sa niekedy používa v hračkách pre mačky.
Sušením droga nadobudne prenikavý pach, ktorý dráždi mačky.

## Galéria

Obrázok:Valeriana_officinalis_-_Köhler–s_Medizinal-Pflanzen-143.jpg|Valeriána lekárska (*Valeriana officinalis*)
Obrázok:Valeriana officinalis jfg1.jpg|Kvety valeriány lekárskej
Obrázok:Valeriana officinalis0.jpg|Listy valeriány lekárskej


## Referencie

## Iné projekty

## Zdroj
*

Kategória:Valeriánovité
Kategória:Liečivé rastliny
Kategória:Flóra na Slovensku